b'\n_START_ARTICLE_\nSakari Huima\n_START_PARAGRAPH_\nPaavo Vilho Sakari Huima (6. huhtikuuta 1914 Kokkola \xe2\x80\x93 18. huhtikuuta 1983 Kokkola) oli suomalainen kokoomuslainen poliitikko. H\xc3\xa4n oli varsinaiselta ammatiltaan pappi; h\xc3\xa4n sai vihkimyksens\xc3\xa4 vuonna 1940 ja toimi samana vuonna Puolustusvoimien kentt\xc3\xa4pappina. My\xc3\xb6hemm\xc3\xa4ll\xc3\xa4 urallaan h\xc3\xa4n toimi muun muassa Kokkolan suomalaisen seurakunnan kirkkoherrana vuosina 1970\xe2\x80\x931977. H\xc3\xa4n sai rovastin arvon vuonna 1964._NEWLINE_Huima istui Vaasan l\xc3\xa4\xc3\xa4nin vaalipiirist\xc3\xa4 valittuna kansanedustajana vuosina 1966\xe2\x80\x931970. H\xc3\xa4n toimi my\xc3\xb6s Kokkolan kaupunginvaltuutettuna ja oli presidentin valitsijamiehen\xc3\xa4 vuonna 1968.'